Chidambaram
Store norske leksikon,Geografi,Verdens geografi,Asia,Indias geografi
Chidambaram er en by i India, i delstaten Tamil Nadu. Den ligger 200 kilometer sør for Chennai, og har 62 200 innbyggere (2011), tekstilindustri og næringsmiddelindustri.
Byens hinduistiske tempel Nataraja hører til de helligste og mest berømte i hele Sør-India, og besøkes hvert år av titusenvis av pilegrimer. Like ved ligger Annamalai-universitetet, som ble grunnlagt i 1929.Navnet Chidambaram er fra tamil citt, 'visdom', og ampalam, 'atmosfære', og henspiller på byens hindutempel. Les mer i Store norske leksikon Tamil Nadu Indias geografi Indias historie hinduisme